פיליפ גושה

פיליפ שארל ארנסט גושה (בצרפתית: Phillipe Charles Ernest Gaucher; 26 ביולי 1854 – 25 בינואר 1918) היה רופא צרפתי שהיה הראשון לאפיין את מחלת גושה. התמחה בפתולוגיה ובדרמטולוגיה.

גושה גילה את המחלה בעת היותו סטודנט לרפואה, כאשר נתקל באישה בת 32 עם טחול מוגדל. בדיקה לאחר מות האישה גילתה שתאי הטחול שלה היו מוגדלים וגרמו להתנפחות של הטחול כולו. גושה תיאר ממצאים פתולוגיים וקליניים אלה בעבודת הדוקטורט שלו. תאים מוגדלים אלה, שנקראים על שמו תאי גושה, הפכו מאז לסימן לגילוי המחלה. גילוי זה אפשר לרופאים אחרים לאפיין את המחלה.

קישורים חיצוניים 

 ההיסטוריה של מחלת גושה

רופאים צרפתים
פתולוגים
רופאי עור
צרפתים שנולדו ב-1854
צרפתים שנפטרו ב-1918